ועדת הכנסת, כנסת 20, פרוטוקול מספר 158, 2016-07-27 09:00

הצעות חוק: <

הצעות חוק: הצעת חוק לייעול הפיקוח והאכיפה העירוניים ברשויות המקומיות (תעבורה), התשע"ו-2016, (מ/1048),>

הצעות חוק: >

יואב קיש: בוקר טוב, אני פותח את ישיבת ועדת הכנסת, אנחנו נתחיל עם הבקשות למיזוג הצעות ולאחר מכן נמשיך עם הצעת חוק ערוץ הכנסת, עד שיגיעו כל הח"כים.

יואב קיש: אני אקריא את הבקשות כפי שהתקבלו: נתחיל עם ועדת הכלכלה, יש הצעה של חבר הכנסת איתן כבל למיזוג הצעות חוק לפי סעיף 84(ד) לתקנון הכנסת, הצעת חוק לייעול הפיקוח והאכיפה העירוניים ברשויות המקומיות (תעבורה), התשע"ו-2016, מטעם הממשלה, והצעת חוק לתיקון פקודת התעבורה (רכיבה בטוחה על אופניים ואופניים עם מנוע עזר), של חברת הכנסת מירב בן ארי וקבוצת חברי כנסת.

יואב קיש: יש החלטה של ועדת הכלכלה מי"ח בתמוז למזג את ההצעות ואנחנו מביאים את הבקשה הזו לפה, למיזוג ההצעות האמורות לקריאה שנייה ושלישית.

יואב קיש: שלום, חבר הכנסת מרגי, אנחנו בדיוק ממזגים את ההצעה שלך.

יואב קיש: הקראנו את שתי ההצעות, אני מבין שהחלטתם בוועדה למזג אותן?

יעקב מרגי: כן, יש הצעת חוק פרטית והצעת חוק ממשלתית.

יואב קיש: בנושא רכיבה על אופניים עם מנוע עזר? אוקיי.

יואב קיש: אתה רוצה להתייחס, מרגי?

יעקב מרגי: לא.

יעקב מרגי: באתי כדי לתת כבוד להליך הפורמלי, זה מתבקש.

יואב קיש: אני שמח שבאת, אנחנו נאשר את זה.

יעקב מרגי: אנחנו בהצעת חוק לימוד חובה?

יואב קיש: אנחנו בכלכלה כרגע, חיכיתי לך בשביל ההצעה שלך.

יואב קיש: מי בעד מיזוג הצעות חוק של ועדת הכלכלה כפי שהוקרא?

יואב קיש: בעד – פה אחד

יואב קיש: פה אחד.

יואב קיש: בקשת יו"ר ועדת החינוך, התרבות והספורט למיזוג הצעות חוק:>

יואב קיש: <

יואב קיש: הצעת חוק לימוד חובה (תיקון – תקצוב מוסדות פטורים), התשע"ו-2016, (פ/20/2494).>

יואב קיש: אנחנו עוברים להצעה הבאה.

יואב קיש: מרגי, הגענו להצעה שלך – בקשה למיזוג הצעות של חבר הכנסת יעקב מרגי, יו"ר ועדת החינוך, התרבות והספורט.

יעקב מרגי: זו הצעת חוק של גפני יחד הצעת החוק הממשלתית.

יואב קיש: בדיוק, חוק לימוד חובה.

יואב קיש: אני חושב שראוי שימוזגו, גם כך התנהל במליאה העניין, אני חושב.

יעקב מרגי: כן.

יואב קיש: אתה רוצה להתייחס לזה?

יואב קיש: לא.

יואב קיש: מי שבעד המיזוג ירים את ידו.

יואב קיש: בעד – פה אחד

יואב קיש: פה אחד.

יעקב מרגי: תודה רבה, אדוני.

יואב קיש: תודה, להתראות.

יואב קיש: אני מתחיל עם נוסח להצבעות של ועדת הכנסת מה-27 ביולי, הצעת חוק שידורי טלוויזיה מהכנסת (תיקון מס' 6), התשע"ו-2016.

יואב קיש: בבקשה, אתי, את תקריאי, אני אנהל את הצבעה.

<אתי בנדלר: עשינו כבר את ההקראה, אין צורך להקריא פעם נוספת.

יואב קיש: אז אני עובר להצבעות.

יואב קיש: תיקון שם החוק, סעיף 1 – מי שבעד תיקון שם החוק ירים את ידו.

יואב קיש: בעד – 3

יואב קיש: נמנעים – אין

יואב קיש: 3 בעד, מתנגד אחד, אין נמנעים.

נחמן שי: אמרת שתתחיל רק ב-09:45.

יואב קיש: לא, לא אמרתי, למה?

נחמן שי: כי שלי ומיקי בדרך לכאן.

דוד ביטן: לא אמרנו, גייסנו ב-09:45, יש לכם מודיעין מה שאנחנו מגייסים?

נחמן שי: לא, אין לנו מודיעין, מודיעין אני רוצה שיהיה לראש הממשלה, לא לי.

יואב קיש: אין לי בעיה לחכות גם שיגיעו, הדיון התחיל ב-09:30.

יואב קיש: האם למישהו יש הסתייגות על סעיף 1, על שם החוק?

יואב קיש: אין, אז אנחנו ממשיכים לסעיף 2, תיקון סעיף 1, סעיף 2 להצעת החוק.

יואב קיש: מי שבעד התיקון ירים את ידו.

יואב קיש: בעד – 3

יואב קיש: נמנעים – אין

יואב קיש: 3 בעד, התקבל.

יואב קיש: מישהו רוצה להסתייג לתיקון סעיף 1? לא.

יואב קיש: אנחנו עוברים לסעיף 3 – שלדעתי לא היתה גם עליו שום התייחסות בוועדה ובעיקרון לא היו עליו הערות.

יואב קיש: מי שבעד הסעיף ירים את ידו, מי נגד?

יואב קיש: מי נמנע?

יואב קיש: בעד – 3

יואב קיש: נמנעים – אין

יואב קיש: 3 בעד, אחד מתנגד, אין נמנעים, הסעיף התקבל.

יואב קיש: מישהו רוצה להסתייג לסעיף 3? לא.

יואב קיש: אני עובר להצביע על סעיף 4 – שגם לו לא היו גרסאות שונות בהקראה.

יואב קיש: מי שבעד הסעיף ירים את ידו, מי נגד?

יואב קיש: מי נמנע?

יואב קיש: בעד – 3

יואב קיש: נמנעים – אין

יואב קיש: 3 בעד, מתנגד אחד, אין נמנעים, הסעיף התקבל.

יואב קיש: מישהו רוצה להסתייג לסעיף 4? לא.

יואב קיש: אני עובר לסעיף 5.

<אתי בנדלר: אני רק רוצה לומר משהו לפרוצדורה, אדוני היושב-ראש.

יואב קיש: בבקשה.

<אתי בנדלר: קודם כל צריך לשאול אם יש הצעה אחרת לסעיף ואז להצביע.

יואב קיש: עשינו את זה, רשמנו את ההצעות.

<אתי בנדלר: לא, לא מסתייגים אם אין הצעה, אתה שואל אחרי ההצבעה אם יש הסתייגות.

יואב קיש: אוקיי, הבנתי.

יואב קיש: האם יש הצעה אחרת לסעיף 5?

שולי מועלם-רפאלי: סעיף 5 שהוא תיקון סעיף 4?

<אתי בנדלר: נכון.

יואב קיש: אני מדבר רק על הסעיפים, אני לא מדבר על התיקונים יותר.

יואב קיש: לסעיף 5 אין הצעה אחרת ולכן אין הסתייגויות – זה מה שאת אומרת?

<אתי בנדלר: אם אין הצעה אז אתה מעמיד את הסעיף כנוסח המוצע.

יואב קיש: אני מעמיד את סעיף 5 כנוסח המוצע להצבעה.

יואב קיש: מי שבעד ירים את ידו, מי נגד?

יואב קיש: מי נמנע?

יואב קיש: בעד – 3

יואב קיש: נמנעים – אין

יואב קיש: 3 בעד, אחד נגד, אין נמנעים, סעיף 5 התקבל.

יואב קיש: עכשיו אני רוצה לחכות לשלי כי זה סעיף שהיא רצתה – אתה יכול להגיד לי מתי היא מגיעה?

יואב קיש: הנה היא.

יואב קיש: שלום, שלי, בוקר טוב, עד עכשיו אישרנו עד סעיף 5 כולל, עכשיו אנחנו בסעיף 6.

יואב קיש: אנחנו נעשה הפסקה עכשיו, ב-09:50 נתכנס שוב ונמשיך את ההצבעה.

יואב קיש: חברים, נא לשבת, אנחנו מתחילים.

יואב קיש: עשינו הפסקה, אנחנו חוזרים לדיון, אנחנו בסעיף 6 להצעת החוק, אנחנו מצביעים על אישור סעיף 4א.

יואב קיש: מי שבעד הסעיף ירים את ידו.

יואב קיש: בעד – 7

יואב קיש: נמנעים – אין

יואב קיש: 7 בעד, שני מתנגדים, אין נמנעים.

שלי יחימוביץ': אני רוצה להגיש הסתייגות.

יואב קיש: שנייה, שלי, אני הולך לדבר על זה.

יואב קיש: היתה פה הצעה של חברי הכנסת שלי יחימוביץ ואלעזר שטרן למחוק את הסעיף – האם את רוצה שנוסיף את זה כהסתייגות?

שלי יחימוביץ': כן.

יואב קיש: אוקיי, אז נא להוסיף את ההסתייגות.

מיקי רוזנטל: אני רוצה להוסיף הסתייגות, בבקשה.

מיקי רוזנטל: אני רוצה להוסיף שבמקרים חריגים הבמאי יוכל להחליט אם הוא מסיר את המצלמה מהדובר בהתאם לנסיבות, לאירועים במליאה שמחייבים את זה.

שולי מועלם-רפאלי: זה לא המשפט האחרון פה, מיקי?

מיקי רוזנטל: לא, כתוב שתמיד מצלמה אחת צריכה להיות - - -

יואב קיש: לא, מיקי, אנחנו לא עושים דיון עכשיו, אנחנו בהצבעות.

מיקי רוזנטל: בסדר, היא שאלה אותי רק.

שולי מועלם-רפאלי: לדעתי ההסתייגות שלו היא במשפט האחרון.

יואב קיש: לא משנה.

שלי יחימוביץ': תגיד את ההסתייגות.

יואב קיש: הוא אמר את ההסתייגות.

מיקי רוזנטל: אמרתי את ההסתייגות ואני רוצה רגע להסביר אותה.

שלי יחימוביץ': הוא צריך להגיד אותה לפרוטוקול.

מיקי רוזנטל: עכשיו זה מחייב שני חלונות שאחד תמיד על הדובר, אם שני חברי כנסת הולכים מכות וחבר שלישי בא ומביא מקל אסור לזוז – זה די מגוחך.

מיקי רוזנטל: צריך שבמקרים חריגים יתאפשר שיקול דעת כי אחרת אנחנו עושים בדיחה מהערוץ.

<אתי בנדלר: יוכל הבמאי להימנע מצילום הדובר אם?

יואב קיש: במקרים חריגים, לפי שיקולו של הבמאי.

מיקי רוזנטל: במקרים חריגים, לפי ההתרחשויות במליאה, רשאי הבמאי להחליט שלא לצלם את הדובר.

יואב קיש: בסדר גמור.

שלי יחימוביץ': וההסתייגות שלי נרשמה?

שלי יחימוביץ': ההסתייגות שלי פשוטה – 4א בטל.

אמיר אוחנה: רגע, סליחה, רק להבין את מה שמיקי אמר כי זה בדיוק מה שעשינו.

יואב קיש: עזוב, אני לא הולך להתווכח אתם, זכותו להגיש סעיף - - -

מיקי רוזנטל: אז אתה תעביר את החוק עוד דקה.

יואב קיש: אני לא הולך לנהל דיונים עכשיו, אנחנו בשלב ההצבעות.

מיקי רוזנטל: אני רק רוצה להסביר לאמיר.

יואב קיש: מיקי, אנחנו נצביע על ההסתייגות שלך, היא ברורה, מה שנאמר ברור.

יואב קיש: הוויכוח עכשיו הוא האם ההסתייגות הזאת מיותרת או לא, אני לא רוצה להיכנס לוויכוח הזה.

יואב קיש: הוא רוצה את ההסתייגות, היא תירשם, ואם היא תתקבל או לא זו תהיה החלטת הוועדה וזהו.

מיקי רוזנטל: אני רוצה להסביר את ההסתייגות, מותר לי?

יואב קיש: הסברת, הוא לא מבין עכשיו.

מיקי רוזנטל: אז מה קרה?

מיקי רוזנטל: עוד דקה, מה העניין?

יואב קיש: תחדד, מיקי, בדקה, בסדר.

מיקי רוזנטל: אני לא מבין מה הבעיה.

יואב קיש: אני לא רוצה לנהל פה את מה שהיה בוועדת הכספים אתמול.

מיקי רוזנטל: שאל אותי אמיר האם זה לא מה שכתוב פה, התשובה היא: זה לא מה שכתוב פה.

מיקי רוזנטל: היום, לפי החוק הזה, יהיו שני חלונות: אחד יהיה על המליאה, במסך, ואחד יהיה על הדובר – אפשר להקטין את הדובר, להגדיל את הדובר, להגדיל את המליאה וכו'.

מיקי רוזנטל: העניין הוא שאם קורה מצב כמו למשל מה שהיה עם חברת הכנסת זועבי, שהתנפלו עליה כמה אנשים מעבר לדוכן, מישהו אחר צעק והיא כבר לא דיברה בכלל, או גמגמה משהו, והיו עדויות שהצדיקו - - -

יואב קיש: טוב, תודה רבה.

יואב קיש: מיקי, אני לא רוצה לנהל את הדיון, קיבלת את הדקה, אנחנו בשלב ההצבעות.

יואב קיש: אני מעלה להצבעה את ההצעה של מיקי.

יואב קיש: מי בעד ההצעה של חבר הכנסת מיקי רוזנטל?

יואב קיש: מי נגד?

יואב קיש: מי נמנע?

יואב קיש: בעד הצעת חבר הכנסת מיקי רוזנטל – 3

יואב קיש: נמנעים – אין

יואב קיש: 3 בעד, 6 נגד, הצעת חבר הכנסת מיקי רוזנטל נדחתה ותעלה כהסתייגות למליאה.

<אתי בנדלר: אני רק מבקשת מחברי הכנסת, הצעה לתיקון - - -

מיקי רוזנטל: ביטן, תגיד, מותר לנשום בלי שאתה מאשר או שאסור?

מיקי רוזנטל: שמעתי שאסור לנשום עכשיו בלי - - -

יואב קיש: חברים, אתם מפריעים ליועצת המשפטית.

דוד ביטן: אתם בוועדת הכספים - - -

מיקי רוזנטל: אבל אפשר לבקש את אישורך לנשום?

דוד ביטן: אנחנו העברנו לכם 100 הצעות חוק ואנחנו 150, אתה שומע?

דוד ביטן: היינו ענייניים, אתם לא ענייניים, נגמר הסיפור.

שלי יחימוביץ': מי זה "אתם"?

יואב קיש: אתי, בבקשה.

יואב קיש: זכות הדיבור ליועצת המשפטית.

יואב קיש: שלי, אנחנו לא בדיון עכשיו.

דוד ביטן: מיקי לוי וגב' שפיר.

שלי יחימוביץ': כאילו אם הכול בוועדת הכספים היה בסדר - - -

מיקי רוזנטל: ביטן, סליחה, מה זה העניין הזה?

שלי יחימוביץ': ביטן, אני רוצה להבין, אם הכול היה בסדר אתמול בוועדת הכספים אז עכשיו זה היה מתנהל אחרת?

יואב קיש: אתם רוצים שנעצור את הדיון?

דוד ביטן: - - -

שלי יחימוביץ': כי זה כאילו פעולת נגד על ועדת כספים.

יואב קיש: דוד, די.

יואב קיש: מספיק, שלי.

שלי יחימוביץ': למה אתה צועק עלי ולא עליו?

יואב קיש: צעקתי גם על דוד.

שלי יחימוביץ': הוא התחיל, סליחה.

יואב קיש: הוא התחיל, בסדר, כמו בגנון, ממש בגנון.

יואב קיש: אנחנו בהצבעות, אני מבקש לא לשמוע מילה מאף אחד יותר.

שלי יחימוביץ': אבל, סליחה, למה אתה צועק עלי?

יואב קיש: צעקתי גם עליו, אם לא שמת לב.

שלי יחימוביץ': לא, לא שמתי לב, אני רוצה לשמוע אותך צועק עליו.

יואב קיש: הנה, שלי: דוד, אתה מתנהג כמו ילד ומפריע לדיון, מספיק.

מיקי רוזנטל: קיש, תנשום, תנשום.

יואב קיש: אנחנו בוועדה הזאת לא מתנהלים כמו בוועדת הכספים.

דוד ביטן: אוקיי, בגלל זה כולם - - -

יואב קיש: תכבדו את היועצת המשפטית, היא התחילה לדבר ואתם קוטעים את שיחתה, היא עכשיו ברשות דיבור.

<אתי בנדלר: אני מבקשת, ככל שיש הצעה לתיקון סעיף שעומד להצבעה יש להציע את ההצעה הזאת לפני ההצבעה על הסעיף, כי אם ההצעה הזאת מתקבלת מצביעים אחר כך על הסעיף עם התיקון שהתקבל.

יואב קיש: שלי, זה בשבילך.

יהודה גליק: שלי, היא דיברה אתך, שמעת מה שהיא אמרה?

שלי יחימוביץ': לא, לא שמעתי, סליחה.

<אתי בנדלר: ככל שיש הצעות לתיקון סעיף שהיושב-ראש מעמיד להצבעה, צריכים להציע את ההצעות לתיקון לפני ההצבעה על הסעיף ולא אחרי כן, כי הרעיון הוא - זה כמו שהולך במליאה – קודם מצביעים על הצעה לתיקון, אם ההצעה הזאת מתקבלת מצביעים על נוסח הסעיף עם התיקון.

שלי יחימוביץ': אבל למה את אומרת את זה לנו?

שלי יחימוביץ': תגידי את זה ליושב-ראש.

<אתי בנדלר: אמרתי לכולם ואמרו שאת לא שמעת אז אני מפנה אליך, זה הכול.

<אתי בנדלר: הפעם כתבתי את ההסתייגות אבל אני מבקשת להבא להציע לפני ההצבעה על הסעיף.

יואב קיש: אם יש למישהו הסתייגות נא להגיד אותה לפני.

שלי יחימוביץ': מה עם ההסתייגות שלי?

יואב קיש: נרשמה.

שלי יחימוביץ': מה זה "נרשמה"?

שלי יחימוביץ': צריך להצביע עליה.

יואב קיש: ההסתייגות שלך היתה שהסעיף ימחק, מכיוון שהסעיף התקבל אז לא מצביעים על הסתייגות לסעיף להימחק.

שלי יחימוביץ': אז אני מבקשת להעלות את ההסתייגות למליאה.

יואב קיש: היא תעלה.

<אתי בנדלר: ברור.

יואב קיש: בואו נעשה רגע סדר: ברגע שיש הצעה למחוק סעיף, אם אנחנו מצביעים על הסעיף והוא עובר אנחנו לא נצביע על ההסתייגות למחוק את הסעיף, כי הרגע בעצם הצבענו.

יואב קיש: כמובן שאותה הסתייגות תגיע למליאה.

יואב קיש: עכשיו אנחנו מדברים על סעיף 4ב, אני מקריא את ההערות קודם.

יואב קיש: יש לנו שתי הערות של חברי הכנסת שלי יחימוביץ ויגאל גואטה: אחת, למחוק את הסעיף – ולכן, כמו שאמרתי קודם, אם הסעיף יאושר אז הנושא הזה לא יכנס לתוקף; שתיים, "אם הסעיף יאושר, מוצע בסוף הצעת החוק סעיף 14 שעניינו הוראת מעבר בעניין אי עיכוב הליכי המכרז עד למינוי חברי המועצה לפי סעיף זה".

<אתי בנדלר: זה סעיף אחר שתהיה עליו הצבעה בהמשך.

יואב קיש: אז בעצם אין לנו הסתייגות כרגע לסעיף זה מלבד מחיקת הסעיף.

<אתי בנדלר: ההצעה היחידה היא לא לקבל את הסעיף, נכון?

שלי יחימוביץ': כן.

יואב קיש: אנחנו מעלים להצבעה את סעיף 4ב.

יואב קיש: מי שבעד ירים את ידו, מי נגד?

יואב קיש: מי נמנע?

יואב קיש: בעד – 9

יואב קיש: נמנעים – אין

יואב קיש: 9 בעד, 3 נגד, אין נמנעים, הסעיף התקבל ונרשמה הסתייגות, שלא נצביע עליה, למחוק את הסעיף.

שלי יחימוביץ': ועולה למליאה.

יואב קיש: אנחנו עוברים לסעיף 7, שמדבר על מערכת חשבונאית, לאחר מכן, רועי, נתייחס לתוספת שלך.

יואב קיש: אנחנו מדברים על 7(ב) – מישהו רוצה להגיש הסתייגות?

יואב קיש: לא.

יואב קיש: מי שבעד הסעיף ירים את ידו, מי נגד?

יואב קיש: מי נמנע?

יואב קיש: בעד – 9

יואב קיש: נמנעים – אין

יואב קיש: 9 בעד, מתנגד אחד.

יואב קיש: עכשיו אני רוצה לעבור לסעיף 8(ב).

יואב קיש: חברים, קצת תשומת לב כי יש פה הצעה חדשה.

יואב קיש: אני מסיר את ההצעות שלי ואני משאיר רק את ההצעה של רועי, כרגע אנחנו מדברים על הוספת סעיף (ג).

<אתי בנדלר: על התוספות שלך לסעיף 8(ב) המוצע אתה לא - - -

יואב קיש: לא, זה חשוב, סליחה.

<אתי בנדלר: לכן ניסיתי לעצור אותך.

יואב קיש: טוב שעצרת אותי.

יואב קיש: אמרנו שנבדוק משפטית את המשמעות כי אנחנו לא רוצים להחריג את חברות החדשות בגלל העניין הזה ורצינו לבדוק מה זה אומר.

<אתי בנדלר: היועצת המשפטית של הרשות השנייה שוהה בחו"ל כרגע, קשה היה לברר את זה באופן מוחלט, גם גב' בליטנר ממשרד המשפטים ניסתה לברר את זה.

<אתי בנדלר: יש לנו תשובה שאין איסור מפורש, יכול להיות שהדברים נאסרו או הוגבלו בדרך זו או אחרת ברישיון.

<אלידור בליטנר: להבנתי, ברישיון "חדשות 10" בעצם יש סעיף שנקרא סעיף איחוד פעילות לחברת החדשות אבל זה לא איסור הרמטי, כלומר, יש למועצת הרשות השנייה סמכות לאשר פעילות נוספת בתנאים מסוימים, בין היתר, המועצה אפילו יכולה להורות על הקמת תאגיד בת במקרה כזה של פעילות נוספת.

יואב קיש: הלחילופין מתאים?

<אלידור בליטנר: הנוסח הראשון, לדעתי, הוא נכון יותר.

<אתי בנדלר: רצוי שהוא יהיה, כן.

יואב קיש: "הוראות סעיף קטן זה יחולו על אף הוראות כל דין, רישיון או זיכיון האוסרות או המגבילות על תאגיד כאמור", אוקיי.

<אלידור בליטנר: במהות זה נכון ליצור הרחקה כזאת, כלומר, יש סמכות שהיא בשיקול הדעת של המועצה.

יואב קיש: המטרה של זה היא לאפשר גם לגופים שרגולטורית הוגבלו, עדיין להקים את אותו תאגיד כפי שאנחנו רוצים.

<אלידור בליטנר: להקים תאגיד נפרד ובכך - - -

יואב קיש: אוקיי, אני מקבל את המלצת משרד המשפטים.

<ישגב נקדימון: זה עולה בקנה אחד עם מה שאנחנו בדקנו.

יואב קיש: אוקיי, אז אני מעלה להצבעה את סעיף 8(ב) המוצע, 1 בלבד, אני לא מעלה את 2.

<אתי בנדלר: להוסיף לסעיף קטן (ב) את התוספת שמוצעת בחלופה 1 של הצעת יושב-ראש הוועדה.

יואב קיש: אני אעשה עוד פעם סדר – אלידור ממשרד המשפטים, תראי שאני צודק ותהנהני עם הראש ואז כולם יראו שבאמת זו הכוונה.

יואב קיש: יש פה דרישה, בסעיף שכבר הצבענו עליו, לחייב את אותו גוף שמתמודד להקים תאגיד נפרד, שהמועצה יכולה לצורך העניין לחייב את זה.

יואב קיש: יש לנו גופים שחופשיים היום להתמודד במכרז אבל יתכן ומבחינה רגולטורית כפופים למינהל אחר שאוסר עליהם הקמת תאגידים.

יואב קיש: אנחנו לא רוצים שבגלל אותה מגבלה רגולטורית הם לא יתמודדו ולכן הוספנו את הסעיף הזה, שמטרתו לאפשר להם למרות האיסור כן להקים תאגיד במידה ויש איסור כלשהו ואז פתרנו בעצם את הבעיה של אותם גופים.

יואב קיש: לכן, לא צריך את הלחילופין ומספיק סעיף 1.

יואב קיש: אז אנחנו מצביעים על 8(ב)1 .

יואב קיש: מי שבעד ירים את ידו, מי נגד?

יואב קיש: מי נמנע?

שלי יחימוביץ': אני נמנעת.

שלי יחימוביץ': בעד – 9

שלי יחימוביץ': נמנעים – 1

יואב קיש: 9 בעד, שלי נמנעת.

דוד ביטן: למה?

דוד ביטן: זה טוב שעשינו את זה.

שלי יחימוביץ': בסדר, אני נגד החוק, דברים שהם סבירים – אני נמנעת, זה הכול.

יואב קיש: הסעיף התקבל.

יואב קיש: לא שאלתי לפני אם יש הסתייגות לסעיף הזה – מישהו רוצה להסתייג?

אמיר אוחנה: רק הערה, אולי היועצת המשפטית תגיד: "יחולו על אף הוראות כל דין, רישיון או זיכיון" – מה לגבי חוזה?

אמיר אוחנה: אפשר להוסיף?

<אתי בנדלר: אין צורך.

יואב קיש: זה לא חוזה, זה רגולטור.

אמיר אוחנה: בעל רישיון לשדר חדשות הוא לא מכוח חוזה, אלא מקבל מכוח החוק או רישיון או זיכיון.

יואב קיש: אנחנו עוברים עכשיו להוספת סעיף 8(ג), הצעתו של חבר הכנסת רועי פולקמן.

יואב קיש: אני מבטל את הצעתי, הצעה מס' 2 לאותו נוסח ולמעשה ההצעה היחידה על הפרק היא הצעתו של חבר הכנסת רועי פולקמן.

יואב קיש: מישהו רוצה להסתייג מהצעתו של חבר הכנסת פולקמן?

יואב קיש: אני אגיד למי שרוצה לדעת: מדובר במגבלות של החלת כללי ממשל תאגידי לשם הבטחת האינטרס הציבורי על גופים שיהיו רשאים להתמודד במכרז, זו המשמעות של הסעיף.

יואב קיש: סעיף שבא לתפיסתי להגן על הציבור בעניין הזה, סעיף ראוי.

נחמן שי: מה זה אומר?

יואב קיש: אני אגיד לכם על מה היו פה הדיונים, לחברי הכנסת שלא ישבו בישיבות הוועדה.

יואב קיש: סעיף 8 הוא הסעיף הקריטי של המכרז, הוא קובע מי רשאי ומי לא להשתתף במכרז.

יואב קיש: גם בעקבות הצעת החוק שעברה בקריאה ראשונה וגם מה שעבר ומגיע לפה, ההחלטה היתה שבאופן עקרוני לא נוגעים בסעיף 8, כמו שהיה לפני 12 שנים זה גם מה שיש עכשיו.

יואב קיש: זאת אומרת, יש שם מגבלה על החזקות צולבות גם כך ואנחנו כן מאפשרים למי שמשדר חדשות להתמודד גם – למרות שהיו קולות שאמרו אחרת, ומצד שני, אומרת פה חברת הכנסת שלי יחימוביץ: אני רוצה רק את אלה שמשדרים חדשות.

שלי יחימוביץ': לא, לא אמרתי, אמרתי אלה שיש להם זיכיון לשדר חדשות.

יואב קיש: זיכיון, היא לא רצתה שייכנס מישהו שאין לו זיכיון לשדר חדשות ואני התנגדתי לזה, הוועדה הסכימה עם דעתי בעניין הזה ולכן זה גם יעלה להצבעה תכף.

שלי יחימוביץ': מה זה "הסכימה"?

שלי יחימוביץ': באמונה שלמה היא הסכימה.

יואב קיש: אז מה בא הסעיף הזה שרועי פולקמן הוסיף?

יואב קיש: רועי פולקמן בא ואמר, ובצדק: לאותם גופים חדשים שבאים להתמודד על הזיכיון, אנחנו דורשים להגביל שהם יעמדו בכללי ממשל תאגידי לשם הבטחת האינטרס הציבורי – זה כולל מינוי דירקטורים בלתי תלויים, ביקורת נאותה של התאגיד ועוד כללים רבים שהמועצה כבר תחיל את זה בעצמה.

יואב קיש: זה היה המסר של הסעיף הזה ועל זה אנחנו מצביעים כרגע.

<ישגב נקדימון: אדוני, יש לנו קושי עם הניסוח, חדשות "ערוץ 2", האם אפשר לעלות אותו כרגע?

יואב קיש: כן, בבקשה, מה הקושי?

<ישגב נקדימון: הקושי הוא בניסוח אל מול הכוונה שאדוני היושב-ראש הצהיר עליה כרגע.

<ישגב נקדימון: לפי הנוסח, כפי שהוא מופיע בנייר שלפנינו, מדובר בין היתר על מינוי דירקטורים בלתי תלויים, המושג "דירקטורים בלתי תלויים" לא ברור די הצורך.

<ישגב נקדימון: חדשות "ערוץ 2", לפי המשטר החוקי הקיים, יש בה גם דירקטורים שממונים על ידי הרשות השנייה לטלוויזיה ורדיו ודירקטורים מטעם הזכיינים של "ערוץ 2".

<ישגב נקדימון: לכאורה, כפי שזה מנוסח כרגע, זה עלול לשמש מכשול בפני ההשתתפות של חדשות "ערוץ 2" ואני מניח שגם חדשות "ערוץ 10".

יואב קיש: אז יש לי שאלה אליך: אתה אומר לי שבעצם חדשות "ערוץ 2" לא מקיימת כללי ממשל תאגידי?

יואב קיש: כי כל הרעיון היה שאמרו שהגופים שיש להם זיכיון עומדים בכל הדברים.

שולי מועלם-רפאלי: ממילא הם כבר שם.

אמיר אוחנה: רק להבין – בגלל המילים "דירקטורים בלתי תלויים"?

אמיר אוחנה: זו הבעיה?

<ישגב נקדימון: "דירקטורים בלתי תלויים" זה מושג לא ברור די הצורך.

מיקי רוזנטל: אני אסביר: בחוק הרשות השנייה, בחברת החדשות יש דירקטורים מטעם הבעלים של הזכיינים, דהיינו, "רשת" ו"קשת", שישה, שהם תלויים בכל מקרה, ויש עוד ארבעה דירקטורים שהם מטעם הציבור, שנבחרים על ידי הרשות.

דוד ביטן: אז הם בלתי תלויים, לא?

מיקי רוזנטל: המילה "בלתי תלויים" לא מופיעה בחוק.

שלי יחימוביץ': אז אולי נקרא לזה דח"צים פשוט?

דוד ביטן: כן, בסדר, זה טוב.

יואב קיש: אתה רוצה ללכת לכיוון שלי?

יואב קיש: זה מה שאני הצעתי.

מיקי רוזנטל: המילים "בלתי תלויים" לא מופיעות בחוק.

רועי פולקמן: ההערה היתה שהוא לא כפוף להוראות שלכם בגלל - - -

שולי מועלם-רפאלי: רועי, רגע, מיקי באמצע להסביר.

שולי מועלם-רפאלי: מיקי ואחר כך אתה.

יואב קיש: אני שמח שיש לנו כמה יושבי-ראש לוועדה.

רועי פולקמן: זה לא חל עליהם, הסעיף לא חל עליהם.

<ישגב נקדימון: למה?

<ישגב נקדימון: כתוב פה (1) או (2).

דוד ביטן: למה לא להגדיר מה זה "בלתי תלויים"?

מיקי רוזנטל: אני יכול להסביר, אם אתם רוצים.

יואב קיש: הסברת.

יואב קיש: עלתה פה טענה פשוטה מהיועץ המשפטי ישגב נקדימון שאומרת שמינוי של דירקטור ציבורי כביכול, אבל שמונה על ידי המועצה לרשות השנייה, ייתכן ולא יוגדר בלתי תלוי.

יואב קיש: אני רוצה, רועי, לשאול אותך – אני חושב ששנינו מתכוונים לאותו דבר אבל בדיוק את הדבר הזה אני מנסה לחסוך - אני מציע שנשאיר את זה כפי שאני הצעתי, הרי קיבלתי את מה שאתה רצית - - -

דוד ביטן: רגע, רגע - - -

יואב קיש: רגע, תן לי לסיים.

דוד ביטן: מה "רגע"?

דוד ביטן: תן גם לדבר, מה קרה?

יואב קיש: אבל לא שמעת את מה שאמרתי.

שולי מועלם-רפאלי: אבל לאתי אתמול היה פתרון, בואו רגע נשמע את אתי.

רועי פולקמן: זה לא חל עליהם, יואב, זה לא חל עליהם.

<אתי בנדלר: זה כן חל עליהם, קודם כל, זה חל עליהם.

רועי פולקמן: לא, אמרנו שלא, על פי דין הם כפופים לחוק הרשות השנייה.

רועי פולקמן: אתי, זה מה שסיכמנו.

<אתי בנדלר: תנו לי להסביר רגע, אם אני אקבל רשות דיבור אני אסביר.

דוד ביטן: אפשר לדבר פה?

דוד ביטן: אם אנחנו נצביע נקבל רשות דיבור?

יואב קיש: אתה תקבל את זכות הדיבור.

מיקי רוזנטל: אני יכול לפתור לך את הבעיה בשנייה, מר קיש, אני יכול לפתור לך את הבעיה בשנייה.

יואב קיש: אני רוצה לשאול את רועי.

מיקי רוזנטל: רק שנייה, תן לי לפתור לך את זה בדקה.

יואב קיש: הורדתי את המשפט הזה, אתה לא היית פה, אני רוצה להציע פתרון.

יואב קיש: רועי, תסתכל אלי, עזוב את משרד המשפטים, אנחנו מחליטים פה.

יואב קיש: אנחנו קבענו אתמול שאם תהיה בעיה עם העניין הזה – דרך אגב, מבדיקה שלי אני הסכמתי לרדת מזה – הנוסח שלי אומר את אותו דבר רק בלי המשפט הזה.

יואב קיש: תסתכלו על נוסח 2, הצעת יו"ר הוועדה, אני מקריא אותו: "תאגיד כאמור בסעיף קטן (א)(1) או (2) רשאי להשתתף במכרז אם מתקיימות בו הוראות שקבעה המועצה במכרז וברישיון, שעניינן כללי ממשל תאגידי לשם הבטחת האינטרס הציבורי;" – ואז הורדתי את המשפט כי אמרתי - - -

דוד ביטן: מה ההגדרה של כללי ממשל תאגידי?

דוד ביטן: למה לדבר במילים בומבסטיות?

דוד ביטן: אני לא מבין.

רועי פולקמן: רק צריך את סעיף (א) - - -

מיקי רוזנטל: אני יכול לעזור לכם, אני יכול להציע לך הצעה?

יואב קיש: רגע, דוד ביטן בזכות דיבור.

מיקי רוזנטל: אני מוכן לפתור לך את הדילמה, אני פותר לך את זה בשנייה.

<אתי בנדלר: אני רוצה לומר לכם שכרגע בדירקטוריונים של חברות החדשות – הן של "ערוץ 2" והן של "ערוץ 10" – יש דח"צים שממנה הרשות השנייה לטלוויזיה ורדיו.

שלי יחימוביץ': האם הם עונים על ההגדרה "דירקטורים בלתי תלויים"?

<אתי בנדלר: אין הגדרה ולא בכדי לא הגדרנו כאן את המונח הזה.

דוד ביטן: אז נכתוב דח"צים, מה הבעיה?

שלי יחימוביץ': אז תגדירו.

<אתי בנדלר: כי אמרנו שמי שיחליט בנושא הזה תהיה המועצה, היא תבדוק את המצב החוקי נכון לכל שלב, בכל נקודת זמן.

<אתי בנדלר: כי כרגע מתגבשת הצעת חוק לפיה הרשות השנייה תחדל למנות דח"צים לחברת החדשות ורצינו לוודא שאם ייווצר מצב כזה המועצה תהיה רשאית לכפות על חברת חדשות למנות בכל זאת דח"צים לצורך עמידתם בתנאי מכרז זה.

שלי יחימוביץ': אבל לא כתוב דח"צים.

<אתי בנדלר: סליחה, דירקטורים בלתי תלויים.

<אתי בנדלר: לדעתי, אפשר לכתוב "ובכלל זה מינוי דירקטורים - - -

יואב קיש: רשות הדיבור לביטן.

דוד ביטן: אני חושב שהחוק צריך להיות ברור ולא לדבר באופן כללי.

דוד ביטן: זה שאתה אומר "בלתי תלויים" זה לא מספיק טוב כי יהיה על זה ויכוח מה זה בלתי תלוי.

שלי יחימוביץ': אין הגדרה כזאת בחוק.

דוד ביטן: צריך להגיד דירקטורים מן הציבור, זה מספיק מבחינתי.

דוד ביטן: דבר נוסף, מה זה "כללי ממשל תאגידי"?

דוד ביטן: אתה לא יכול להשאיר את זה באוויר, הם כל הזמן משתנים.

דוד ביטן: הדברים צריכים להיות ברורים.

שולי מועלם-רפאלי: יש הגדרות לזה.

מיקי רוזנטל: ממשל תאגידי זה דבר ברור, הוא מוגדר בחוק.

דוד ביטן: אין הגדרות, זה דבר שמשתנה כל הזמן בהתאם לכל מיני דברים.

דוד ביטן: אני לא מוכן שהחוק יהיה כללי, להשתמש במשפט כללי, זה הכול.

<אתי בנדלר: אדוני חבר הכנסת ביטן, בחוק להסדרת פעילות חברות דירוג אשראי יש פרק שעניינו ממשל תאגידי, בחוק החברות יש הוראות ממשל תאגידי, המונח הזה הוא מונח שעושים בו שימוש בחקיקה שהתוכן שלו הוא מתאים - - -

דוד ביטן: אז תפני לחוקים, תפני לחוק.

שולי מועלם-רפאלי: לא צריך.

<אתי בנדלר: אבל התוכן שלו צריך להיקבע לצורך העניין הזה על ידי המועצה, זה הרעיון.

רועי פולקמן: יואב, אפשר משפט אחד להבהיר?

יואב קיש: אני צריך לתת לו לגמור את הבלגן שלו, כשהוא יגמור כולם יוכלו לדבר.

מיקי רוזנטל: אני אפתור לך את הבעיה, בשנייה אני פותר לך את זה.

<קריאות: - - -

יואב קיש: אני נותן למיקי את זכות הדיבור.

יואב קיש: מיקי רוזנטל, בבקשה.

מיקי רוזנטל: יש פתרון קל ופשוט בעניין הזה ושהוא לא יפגע באף חברת חדשות קיימת.

מיקי רוזנטל: הסעיף הזה יחול על תאגידים חדשים שיקומו וזה הכול, אז פתרנו את כל הבעיות.

מיקי רוזנטל: זה לא יפגע באף אחד מהגופים הקיימים.

מיקי רוזנטל: תאגידים חדשים שיקומו לפי החוק להתמודד - - -

שלי יחימוביץ': לפי 8(ב).

מיקי רוזנטל: בדיוק, אז הם יצטרכו להיות דירקטורים בלתי תלויים והכול בסדר.

<אתי בנדלר: ואם חברת "כיל" תגיש מועמדות?

<אתי בנדלר: אם חברת "כיל", שהיא תאגיד קיים?

רועי פולקמן: אז היא חדשה.

<אתי בנדלר: היא לא חדשה, זה תאגיד קיים.

רועי פולקמן: סליחה, אתי, היה בלבול.

יואב קיש: רועי, סליחה, רגע.

רועי פולקמן: אבל אני רוצה להגיד מילה על הסעיף הזה.

יואב קיש: אני רוצה לתת לך אבל לא בהתפרצות.

רועי פולקמן: אז תן לי שנייה להגיד משפט, אני חצי שעה מנסה.

רועי פולקמן: אני אתן לך אבל לא בהתפרצות.

רועי פולקמן: רועי פולקמן, זכות הדיבור שלך.

רועי פולקמן: יש כאן איזה בלבול, אני חושב שהיתה גם איזו אי הבנה בצוות המשפטי.

רועי פולקמן: כל המטרה של הסעיף הזה היתה – גוף שיש לו רישיון חדשות עומד בכללים, או של מועצת הכבלים והלוויין או של חוק הרשות השנייה, שקובעים דירקטור חיצוני, הגדרה של ממשל תאגידי והכול.

רועי פולקמן: זה גם הסיכום שהיה עם המועצה.

רועי פולקמן: כל מטרת הסעיף הזה היתה שאם קם גוף שאין לו רישיון חדשות – כי הרי מה היה הוויכוח?

רועי פולקמן: הוויכוח היה האם לאשר רק לחברות עם רישיון חדשות ואמרנו: לכל גוף אחר שאין לו.

רועי פולקמן: לכן, כל מה שצריך לעשות פה זה להוציא את סעיף (א)(1).

רועי פולקמן: גוף שיש רישיון חדשות – אני לא רוצה להתעסק בו בחוק הזה.

רועי פולקמן: יש לו רישיון חדשות – אהלן וסהלן, מבחינתי שיטפלו בו ברישיון החדשות, מה שרוצים ממנו.

יואב קיש: אוקיי, אני מקבל את ההצעה הזאת.

יואב קיש: צחי פנחס, עו"ד מועצה לכבלים ולוויין, בבקשה.

דוד ביטן: זה בסדר, אם זה רק על חברות חדשות – מקובל.

רועי פולקמן: זה רק על מי שהוא חדש.

דוד ביטן: זה לא כתוב עכשיו במה שהקראת.

מיקי רוזנטל: זה מה שצריכים לכתוב פה.

<צחי פנחס: אני לא מקבל את ההערה של חבר הכנסת פולקמן.

<צחי פנחס: אני חושב שבמקרה שהמועצה תחליט שהתאגיד שמתמודד במכרז יצטרך להקים SPC, אין מקום לעשות הבחנה לעניין הכללים שכתובים בסעיף הזה בין תאגיד שרשאי לשדר חדשות, שממילא יצטרך להקים SPC לצורך התמודדות, לבין תאגיד שרשאי על פי כל דין.

יואב קיש: נכון, אז גם אין לכם בעיה אבל.

יואב קיש: צחי, מה שאני רוצה לוודא: מדובר פה על הקמת תאגיד חדש, גם חברת בת שלכם – אין לכם בעיה ששם יהיו דירקטורים בלתי תלויים?

<ישגב נקדימון: אנחנו כפופים לרגולציה של הרשות השנייה לטלוויזיה ורדיו, היא יכולה לבוא ולהגיד לנו: אנחנו לא מסכימים שתקימו - - -

יואב קיש: אבל פטרנו אתכם בסעיף הקודם, פטרנו אתכם.

<ישגב נקדימון: בסעיף הקודם אבל לא בסעיף הזה.

יואב קיש: לא, בסעיף הקודם פטרנו אתכם מלהקים תאגיד.

<ישגב נקדימון: מה הבעיה להבהיר שהדבר הזה יהיה - - -

יואב קיש: כי אומר פה מטעם מועצת הכבלים ולוויין שהוא רוצה שאתם תקימו תאגיד נפרד, SPC הוא קרא לזה, וששם יהיו דירקטורים בלתי תלויים, מה הבעיה?

מיקי רוזנטל: אני אומר לך שוב, אתה מסבך פה את ערוץ 9 דווקא הכי הרבה, שיש לו רישיון לשידור חדשות אבל יש לו הגבלות מאוד מסובכות.

דוד ביטן: מה אתה מציע?

מיקי רוזנטל: אני מציע את הנוסח הבא – והוא נורא פשוט ונורא קל – תאגיד חדשות קיים שיקים חברת בת לפי הוראות סעיף זה, יחולו עליו הכללים של הרשות השנייה שחלו עליו עד כה בהקמת דירקטוריונים, נקודה.

מיקי רוזנטל: ואז יש להם נציגי ציבור וכו'.

מיקי רוזנטל: תאגיד חדש שיקום – יקום לפי הכללים האלה של ממשל תאגידי כי אין עליו רגולטור אחר.

מיקי רוזנטל: אין עליו רגולטור אחר, הוא הוקם רק לצורך המכרז.

מיקי רוזנטל: לכן אפשר לעשות את ההבחנה הזאת, היא חוקית, היא נפלאה והיא פותרת את כל הבעיות.

יואב קיש: כן, צחי.

<צחי פנחס: אני רוצה להעיר עוד הערה: יש אפשרות נוספת אם רוצים לפתור את העניין, לקבוע שבסיפה של הסעיף "יחולו על תאגיד כאמור בסעיף קטן (א)(1) או (2) או על שניהם" – אלא אם כן תחליט המועצה שלא יחויב ב-SPC תאגיד כאמור ב-8(א)(1).

<צחי פנחס: זאת אומרת שאם חברת החדשות לא תצטרך להקים SPC- - -

יואב קיש: אוקיי.

<ישגב נקדימון: זה לא פותר את הבעיה.

יואב קיש: למה?

מיקי רוזנטל: לא פתרת להם את הבעיה.

<ישגב נקדימון: הקושי הגדול הוא ש"חדשות 2", ובמקרה הזה גם "חדשות 10", כפופות לרגולטור אחר שאיננו מועצת הכבלים והלוויין, הרגולטור האחר הזה איננו מחויב בהחלטות של מועצת הכבלים והלוויין, הוא יכול לקבוע הוראות סותרות והתוצאה תהיה ש"חדשות 2" לא יוכלו להשתתף במכרז.

מיקי רוזנטל: אני לא מבין מה הבעיה בהצעה שלי, ההצעה שלי פותרת גם את הבעיה לרגולטור.

מיקי רוזנטל: הרי הוא יקים את חברת הבת שלו לפי ההוראות של הרגולטור, אז זה לא ימנע ממנו להתמודד - וזו הכוונה של ההוראות – אז מה הבעיה?

יואב קיש: מיקי, שמענו פה כל מיני הצעות, אני רוצה רגע לשמוע את אתי.

<אתי בנדלר: סעיף קטן (ב) מאפשר למועצה להחליט כי כל אחד מהגופים, כולל חברת חדשות, יצטרך להקים תאגיד נפרד.

יואב קיש: מה שהצבענו עליו קודם?

<אתי בנדלר: נכון.

<אתי בנדלר: אז עכשיו אני מציעה להוסיף כאן, בסיפה של הסעיף המוצע, סעיף קטן (ג): המועצה רשאית לקבוע שהוראות כאמור יחולו על תאגיד כאמור בסעיף קטן (א)(1) אם חויב להקים תאגיד נפרד בהתאם להוראות סעיף קטן (ב), או על סעיף קטן (2), או על שניהם.

<אתי בנדלר: זאת אומרת, על חברת חדשות זה יחול רק אם הם יחויבו להקים תאגיד נפרד.

מיקי רוזנטל: אבל את לא פותרת להם את הבעיה, אתי.

<אתי בנדלר: איזו בעיה לא פתרנו?

מיקי רוזנטל: הבעיה היא כדלקמן: הרשות השנייה יכולה להחליט שהיא מתנגדת להחלטה של מועצת הכבלים והלוויין, לא מקובל עליה מבנה הדירקטורים שכופה עליה עכשיו לצורך המכרז על חברת הבת.

<אתי בנדלר: אבל ההוראות האלה גוברות לפי התוספת שהוצבעה קודם – "הוראות סעיף קטן זה יחולו על אף הוראות כל דין, רישיון או זיכיון האוסרות או המגבילות על תאגיד כאמור בסעיף קטן (א)(1) להקים תאגיד נפרד", זה כבר הוצבע.

<ישגב נקדימון: כל הקושי הוא התיבה הלא ברורה "דירקטורים בלתי תלויים", למה לא להבהיר - - -

<אתי בנדלר: בכוונה אנחנו השתמשנו במונח הזה בלי להגדיר אותו, כדי שהמועצה תגדיר אותו לצורך העניין.

<ישגב נקדימון: מכאן הקושי, אתי, מכאן הקושי.

שולי מועלם-רפאלי: אבל זה לא חל עליכם, אני לא כל כך מבינה.

<ישגב נקדימון: אני מבין שלפי הנוסח כרגע זה כן חל.

יואב קיש: אם הם יקימו תאגיד אז זה יחול עליהם.

יואב קיש: הוא טוען שהוא יקים תאגיד חדש ולא יתנו לו לשים שם, אז אנחנו פותרים אותך בזה, זה הכול.

מיקי רוזנטל: אתה לא פותר אותו, אני נורא מצטער.

יואב קיש: אני כן פוטר אותו.

מיקי רוזנטל: אתה לא פוטר אותו כי אם הרגולטור הישיר שלו – לא המועצה, שהיא תגיד שזה בסדר, אלא הרשות השנייה, שהיא הרגולטור שלו, תבוא ותגיד: לא מקובל עלי, זה הכול, אז הוא לא יוכל להתמודד, הוא לא יוכל להתמודד.

מיקי רוזנטל: אי אפשר להשאיר את זה כך.

יואב קיש: רועי, אני ממשיך בהצבעות חוץ מהסעיף הזה.

יואב קיש: היועצים המשפטיים, אני מבקש שתשבו ותגיעו להסכמות, תציגו לנו את ההסכמות ועל כך נצביע.

נחמן שי: את שלך הורדת?

יואב קיש: לא הורדתי עדיין את שלי כי אולי בסוף הנוסח שלי יהיה הפתרון, אני דוחה אותו גם להצבעה אחר כך.

יואב קיש: אנחנו חוזרים להצבעות, חברים, אנחנו מצביעים עכשיו על הצעתה של חברת הכנסת שלי יחימוביץ למחוק את סעיף 8(2) לחוק העיקרי.

יואב קיש: הצעתה של חברת הכנסת שלי יחימוביץ – מחיקת הסעיף.

יואב קיש: מי שבעד הצעתה של חברת הכנסת שלי יחימוביץ ירים את ידו, מי נגד?

יואב קיש: מי נמנע?

יואב קיש: בעד מחיקת הסעיף – 5

יואב קיש: נמנעים – אין

יואב קיש: 5 בעד, 8 נגד, ההצעה לא התקבלה.

יואב קיש: את רוצה שיירשם כהסתייגות?

שלי יחימוביץ': כן.

יואב קיש: יירשם כהסתייגות.

דב חנין: אדוני היושב ראש, אנחנו מצטרפים להסתייגות הזאת.

אלעזר שטרן: גם אנחנו.

יואב קיש: דב חנין ואלעזר שטרן מצטרפים.

נחמן שי: אני מצטרף לשלי בהסתייגות.

<אתי בנדלר: אתה אישית או כל הסיעה?

דב חנין: אנחנו – הסיעה.

<אתי בנדלר: אני מבקשת, אם כך, לקבל חתימה של כל חברי הסיעה.

יואב קיש: שטרן, אתה לבד או עם הסיעה?

אלעזר שטרן: הסיעה.

יואב קיש: תביא חתימות.

נחמן שי: צריך את כל הסיעה עכשיו?

<אתי בנדלר: אני לא צריכה את כל הסיעה.

<אתי בנדלר: אם חברת הכנסת יחימוביץ מצהירה שההסתייגויות שלה הן בשם כל הסיעה, מבחינתי זה - - -

יואב קיש: לא, עד עכשיו זה היה רק שלה.

<אתי בנדלר: היא יכולה להצהיר על כך שזה בשם כל הסיעה אבל אז אני חייבת לקבל חתימות בכתב של כל הסיעה.

מיקי רוזנטל: הנוהל מאפשר לך להצהיר.

יואב קיש: אין בעיה, אני אומר מה שהיא אמרה עד עכשיו.

מיקי רוזנטל: היא מבקשת שזה יהיה בשם הסיעה.

שלי יחימוביץ': אפשר גם וגם?

<אתי בנדלר: מה זה "גם וגם"?

שלי יחימוביץ': גם סיעתית וגם אישית?

<אתי בנדלר: לא, את המופיעה הראשונה - - -

שלי יחימוביץ': לא, אל תסבירי לי, שאלתי אם אפשר גם וגם, בסדר, הבנתי.

<אתי בנדלר: כי אם זה סיעה אז את לא מגישה פעמיים את אותה הסתייגות.

יואב קיש: אני ממשיך לסעיף 8, תיקון סעיף 11.

יואב קיש: מי שבעד ירים את ידו, מי נגד?

יואב קיש: מי נמנע?

יואב קיש: בעד – פה אחד

יואב קיש: פה אחד.

יואב קיש: אני עובר לסעיף 9 – יש למישהו הסתייגות לסעיף 9?

יואב קיש: אוקיי, אנחנו עוברים להצביע על סעיף 9.

יואב קיש: מי שבעד סעיף 9 ירים את ידו, מי נגד?

יואב קיש: מי נמנע?

<אתי בנדלר: יש כאן הצעה.

יואב קיש: רק מחיקה, לא?

<אתי בנדלר: רק של פסקה (2), לכן צריך להצביע לחוד על פסקאות (1) ו-(2).

יואב קיש: אוקיי, לחברת הכנסת שלי יחימוביץ יש הצעה למחיקת פסקה (2), לכן נעבור להצביע על סעיף 9 פסקה (1).

יואב קיש: מי שבעד פסקה (1) ירים את ידו, מי נגד?

יואב קיש: מי נמנע?

יואב קיש: בעד – 9

יואב קיש: נמנעים – 2

יואב קיש: 9 בעד, שני נמנעים.

יהודה גליק: אני רוצה להבין, שלי, את לא רוצה שהשידור יהיה הוגן, מקצועי ואמין?

שולי מועלם-רפאלי: לכן היא נמנעה, נו.

יואב קיש: שמענו את ההסבר שלה – היא מתנגדת לחוק ולכן היא לא מצביעה בעד וזה הכול.

שלי יחימוביץ': אני אומר את זה שוב: אני מתנגדת לעצם הגשת החוק, על כן, על סעיפים שהם סבירים אני לא מצביעה נגד אלא נמנעת.

יהודה גליק: מאה אחוז, בסדר, הבנתי.

שלי יחימוביץ': זה נהוג ומקובל.

יהודה גליק: הסברת לי, הבנתי.

יהודה גליק: זה אפילו הגיוני.

שולי מועלם-רפאלי: יש לך מה ללמוד ממנה, יש לך הרבה מה ללמוד ממנה.

יהודה גליק: מצוין, אני אשמח ללמוד, יש לי הרבה מה ללמוד מכולם, סך הכול אני תלמיד חדש.

יואב קיש: בפסקה (2) יש הצעה של חברת הכנסת שלי יחמוביץ למחיקת הפסקה ולכן אנחנו נצביע פעם אחת, אם הוא יתקבל תירשם הסתייגות לשלי על מחיקה, אנחנו לא נצביע על ההסתייגות עצמה.

יואב קיש: מי שבעד פסקה (2) ירים את ידו, מי נגד?

יואב קיש: מי נמנע?

דב חנין: אנחנו מסתייגים.

יואב קיש: חכה, דב, אתה מקדים את המאוחר.

יואב קיש: בעד – 9

יואב קיש: נמנעים – אין

יואב קיש: נרשמה הסתייגות, נא לרשום גם את הרשימה המשותפת.

<אתי בנדלר: רק אל תשכח חתימות של חברי הסיעה, בבקשה.

אלעזר שטרן: גם יש עתיד.

יואב קיש: גם יש עתיד.

יואב קיש: אני ממשיך, אנחנו עוברים לסעיף 10.

יואב קיש: האם יש למישהו הסתייגויות לסעיף 10? אין.

יואב קיש: אנחנו עוברים להצביע על סעיף 10, מי שבעד ירים את ידו, מי נגד?

יואב קיש: מי נמנע?

יואב קיש: בעד – 9

יואב קיש: נמנעים – 2

יואב קיש: שני נמנעים.

יואב קיש: אנחנו עכשיו בסעיפים 11, 12 ו-13 – אלה בעצם סעיפים שבאים להחליף את השם, הם די טכניים.

יואב קיש: האם למישהו יש הסתייגות לאחד מהסעיפים האלה?

יואב קיש: אנחנו מצביעים עכשיו על סעיפים 11, 12 ו-13.

יואב קיש: מי שבעד ירים את ידו, מי נגד?

יואב קיש: מי נמנע?

יואב קיש: בעד – 10

יואב קיש: נמנעים – 4

יואב קיש: ארבעה נמנעים.

רועי פולקמן: יואב, יש בקשה אחת שתיאמר: לעניין התקציב שנדרש – צריך שתתקבל דרישת תקציב מהמועצה.

יואב קיש: רגע, זה בכלל לא קשור להצעה עכשיו.

רועי פולקמן: לא, זה לא לנוסח, זה לעצם הסעיף הזה.

יואב קיש: אז, עזוב.

יואב קיש: רועי, אני מוכן לנהל את הדיון אחרי זה, מאה אחוז.

יואב קיש: נושא התקציב, אמרנו את זה גם בוועדה, אתה היית, לא קשור להצעת החוק עכשיו, אני לא מטפל בזה עכשיו.

רועי פולקמן: נכון, רק שזה ייכנס כאמירה כי אחרת זה ימסמס את - - -

יואב קיש: לא בחוק.

רועי פולקמן: לא בחוק – לפרוטוקול.

יואב קיש: אבל נאמר בפרוטוקול בוועדה הקודמת.

מיקי רוזנטל: מה אכפת לך?

מיקי רוזנטל: הוא רוצה להגיד לפרוטוקול.

יואב קיש: תגיד מה שאתה רוצה, פשוט לא נהוג, מיקי, באמצע ההצבעות לדבר לפרוטוקול, זה הכול.

שולי מועלם-רפאלי: כיוון שהצבענו על סעיף 10 אז יש פה אמירה חשובה לפרוטוקול.

יואב קיש: בבקשה, תגיד לפרוטוקול מה שאתה רוצה.

רועי פולקמן: בגלל שצפויים שינויים בעלויות של הערוץ הזה המועצה צריכה להגיש – ורצינו שבספט

רועי פולקמן: מבר יצא המכרז – מועצת הכבלים והלוויין צריכה להעביר לחשב הכנסת ולמנכ"ל הכנסת הערכת עלויות ובהתאם לזה תוכל הכנסת לאשר תקציב, זה הכול.

יואב קיש: תודה.

יואב קיש: אנחנו ממשיכים, יש לנו שני סעיפים חדשים: סעיף 14, בו אנחנו בעצם פוטרים את המועצה מהמתנה ביציאה מכרז עד שימונו הנציגים ולכן זה סעיף נכון וחשוב – מישהו רוצה להסתייג לסעיף?

יואב קיש: מי שבעד ירים את ידו, מי נגד?

יואב קיש: מי נמנע?

יואב קיש: בעד – 8

יואב קיש: נמנעים – 3

יואב קיש: שלושה נמנעים.

<אתי בנדלר: אני רוצה להעיר שההסתייגות שנרשמה לעצם מינוי חברי מועצה נוספים זו הסתייגות נושא, ולכן אלה שהסתייגו לסעיף הזה – גם כאן זה יהיה, מחיקת סעיף.

יואב קיש: בסדר, מקובל, מאה אחוז.

יואב קיש: לפני שנעבור לסעיף 15, רועי, יש לכם סיכום?

רועי פולקמן: אנחנו צריכים עוד חמש דקות.

יואב קיש: אנחנו יוצאים ל-10 דקות הפסקה ואנחנו נתכנס פה ב-10:40 להצביע על סעיף 8.

יואב קיש: סעיף 15 תלוי, אני חושב.

שולי מועלם-רפאלי: ברור, סעיף 15 תלוי בסעיף 8(ג), הרי הוא נוסף בגלל 8(ג).

<אתי בנדלר: בדיוק.

יואב קיש: אז אלה שני הסעיפים שנצביע עליהם עוד 10 דקות, ב-10:40 מתחדשת ההצבעה.

יואב קיש: חברים, שלום, אני רוצה להזכיר לכולם במה אנחנו נעסוק: למעשה הגענו לסעיף 15, שהוא הסעיף שקשור לסעיף 8(ג) לחוק.

יואב קיש: אני ביטלתי את ההצעה שלי, האם למישהו יש הסתייגות לנוסח של רועי פולקמן, מעבר למה שיעלה פה תכף על ידי אתי בנדלר?

יואב קיש: לא.

יואב קיש: אז אנחנו נצביע על הסעיף של רועי פולקמן עם התוספת שעכשיו תקריא היועצת המשפטית.

<אתי בנדלר: אני רוצה להעיר, כפי שאני מעירה תמיד בכל הצעת חוק שאני מטפלת בה: הנוסח כפוף לשינויי נוסח בלי לשנות במהות כך שיכול להיות שאני אאחד בכלל את ההוראות.

יואב קיש: ברור.

<אתי בנדלר: אבל, לצורך העניין, בסיפה להצעתו של חבר כנסת רועי פולקמן, כפי שמופיעה ההצעה להוסיף את סעיף קטן (ג), יתווסף לכך "על הוראות שקבעה המועצה בהתאם לסעיף קטן זה יחולו הוראות הסיפה לסעיף קטן (ב)", הכוונה היא לסיפה שהוספה בהתאם להצעתו של יושב-ראש הוועדה קודם שהוראות הסעיף הזה יחולו על אף הוראות כל דין, רישיון או זיכיון, העוסקות או המגבילות, בתיאומים הנדרשים כמובן.

יואב קיש: אני אחדד לפרוטוקול: מכיוון שיש פה גופים שכפופים לרגולטורים אחרים אנחנו רוצים לוודא שבכל הדרישות הרגולטוריות הגוף הקובע הוא המועצה לכבלים ולוויין, שהיא אחראית על הזיכיון, בוודאי בוודאי בנושאים הספציפיים הרלוונטיים, נושאי ממשל תאגידי, ולכן בסעיפים האלה נתנו להם את הכוח לגבור על הוראות של רגולטורים אחרים.

רועי פולקמן: רק שאלת הבהרה, אתי: גוף שיש לו רישיון חדשות לא יידרש להקים SPC, זה לא רלוונטי לו, נכון?

רועי פולקמן: את זה החרגנו בסעיף הקודם.

יואב קיש: נכון.

רועי פולקמן: גוף עם רישיון חדשות לא יחויב, אם הוא יחויב אז ההוראות האלה גוברות, זו רוח הדברים.

יואב קיש: זה רוח הדברים.

<אתי בנדלר: לא, זה מחייב עוד איזשהו חידוד אם כך – זה יחייב להוסיף גם את המילים שסעיף קטן (א)(1) יחייב את התוספת שהצעתי קודם לפיה "המועצה רשאית לקבוע שהוראות כאמור יחולו על תאגיד כאמור בסעיף קטן (א)(1) אם חויב להקים תאגיד נפרד בהתאם להוראות סעיף קטן (ב) או (2) או על שניהם" ואז התוספת הזאת.

יואב קיש: אוקיי.

<ישגב נקדימון: אני הייתי מבקש שחברי הוועדה יבהירו לפרוטוקול שהנוסח שיתקבל בסופו של דבר יהיה כזה שלא ימנע מגוף שיש לו היום זיכיון או רישיון לשדר חדשות לגשת למכרז בערוץ הכנסת.

יואב קיש: זה מה שאמרתי עשר פעמים.

יואב קיש: אם זה לא היה ברור – זו המשמעות.

שולי מועלם-רפאלי: זה ברור.

יואב קיש: אנחנו עוברים להצבעה.

יואב קיש: מי שבעד סעיף 8(ג), כולל התוספת כפי שהובהרה, ירים את ידו, מי נגד?

יואב קיש: מי נמנע?

יואב קיש: בעד – 9

יואב קיש: נמנעים – 2

יואב קיש: אוקיי, אנחנו עוברים לסעיף האחרון ואחרי זה נצביע על כל החוק כמובן.

יואב קיש: סעיף 15 – רועי, מה היתה מטרת הסעיף הזה, אתה יכול להגיד לי?

רועי פולקמן: סעיף 15?

יואב קיש: כן, זה שלך.

רועי פולקמן: זה בסך הכול אמר שבגלל שאנחנו רוצים לצאת למכרז מיד - - -

יואב קיש: אתה רוצה אותו או לא?

שלי יחימוביץ': הוא לא עומד בסתירה לכוונה שלך?

מיקי רוזנטל: בדיוק.

יואב קיש: נראה לי שאתה טועה בסעיף.

רועי פולקמן: הרעיון היה שאם מחר בבוקר משתנה משהו – מחר הרי דנים ב"ברית המועצות", מחר מחליטים על גוף חדש – יוציאו מכרז אחרי שהחוק הזה עבר בלי כל הכללים שקבענו.

רועי פולקמן: הרי מה היה הרעיון של כל הסעיף הזה בחוק?

רועי פולקמן: שהם לא יוכלו להוציא מכרז מהרגע שהחוק הזה עובר בלי כל השלייקס האלה, אחרת לא עשינו כלום.

שלי יחימוביץ': אז למה "המועצה לא תפרסם מכרז"?

יואב קיש: אני לא חושב שצריך אותו, אני מציע לרדת מזה.

יואב קיש: אם יש הסכמה אנחנו נצביע נגד, רועי, בסדר?

נחמן שי: המועצה המשותפת תוכל להוציא מכרז?

יואב קיש: המועצה כבר יכולה לצאת, אין שום בעיה.

שלי יחימוביץ': האם סעיף 15 מונע יציאה למכרז?

<צחי פנחס: הנוסח של הסעיף כמו שהוא מאפשר לצאת למכרז כל עוד לא עבר החוק.

יואב קיש: ואם הוא עבר, אתה עכשיו עוצר את התהליכים?

<צחי פנחס: אם הוא עבר ואני מחויב לסעיף אז אני צריך לקבוע הוראות במכרז שמתייחסות לסעיף 8(ג).

רועי פולקמן: שיש לו כבר את ההוראות.

<צחי פנחס: זו המשמעות.

יואב קיש: בעיני זה מיותר, אני לא רוצה לעצור את המכרז.

שלי יחימוביץ': אם החוק נכנס לתוקף, אתה עוצר את המכרז?

<צחי פנחס: זה לא עוצר, לא, זה יכול לעכב מבחינת קביעת הוראות נוספות לעניין מה שמוצע ב-8(ג).

שולי מועלם-רפאלי: אז זה לא טוב, אנחנו רצינו שלא לעכב את המכרז.

יואב קיש: אני חושב שזה מיותר.

יואב קיש: מי שנגד סעיף 15 ירים את ידו.

שלי יחימוביץ': תוריד אותו, זו תוספת שלך.

רועי פולקמן: מורידים את הסעיף.

יואב קיש: מורידים, אני מצביע נגד.

<אתי בנדלר: לא צריך אם הוא יורד מההצעה.

יואב קיש: אז נגמר, סיימנו את ההצבעות.

שלי יחימוביץ': אני רוצה רק לומר לפרוטוקול שההסתייגויות הן סיעתיות.

יואב קיש: אז רק תביאי חתימות.

יואב קיש: כולן, כן?

שלי יחימוביץ': כן.

יואב קיש: אני רוצה, קודם כל, באמת להגיד תודה לכולם, שעשו פה עבודה באמת חשובה, עם דעות שונות ותפיסות שונות אולי בעולם התקשורת, אבל חשוב לתפיסתי שהשארנו את התחרות בעצם כמו שהיתה, לא גרמנו לצמצום, אנחנו מאפשרים לכל מי שהיה יכול להתמודד גם כעת, לכן אני שמח שהחוק יעבור.

יואב קיש: אנחנו עוברים להצביע על כל החוק – איך מנסחים את זה?

<אתי בנדלר: אין צורך.

<אתי בנדלר: אם הוועדה נוהגת להצביע על כל החוק – אפשר.

יואב קיש: אנחנו נוהגים, אז מי שבעד החוק ירים את ידו, מי נגד?

יואב קיש: מי נמנע?

יואב קיש: בעד החוק – 7

יואב קיש: נמנעים – 2

יואב קיש: שני נמנעים.

יואב קיש: לפני שאנחנו סוגרים את הישיבה אנחנו מבקשים פטור מחובת הנחה לחוק הזה.

יואב קיש: מכיוון שאין כוונה להניח אותו היום – אני רוצה לעשות סדר – זה יהיה ביום שני, אבל מכיוון שזה לא חוק ממשלתי וכל העבודה היא לכוחות שאתם רואים מול עיניכם, כנראה שלא יספיקו לסיים ולהניח היום ולכן אני מבקש פטור מחובת הנחה, שכנראה יונח ביום שני על שולחן הכנסת.

יואב קיש: אני מקריא: מתן פטור מחובת הנחה על שולחן הכנסת לפני קריאה שנייה ושלישית – מי שבעד ירים את ידו, מי נגד?

יואב קיש: מי נמנע?

יואב קיש: בעד ההצעה – 9

יואב קיש: נמנעים – 2

יואב קיש: הפטור התקבל.

יואב קיש: תודה רבה, הישיבה סגורה.